钦定古今图书集成/方舆汇编/职方典/第1116卷 > 武昌府山川考一 府州县志合载
## 钦定古今图书集成/方舆汇编/职方典/第1116卷 > 武昌府山川考一 府州县志合载

本府。〈江夏县附郭。〉

黄鹄山　在县西南。自西南数百里来，蜿蜒而瞰江，下有矶曰黄鹄矶。按《通志》，一名黄鹤，费文祎升仙，驾黄鹤过此。

高观山　在县东南。东有凤凰窝，西有乌龙池。清风、明月二井。按《通志》一名金华山。

凤凰山　在县北。吴黄龙元年，有凤凰来集，故名。其下为县学，为贡院，为都察院。今都察院迁驻前所营仅存遗址。

胭脂山　在县东南。土赤如脂，一曰“鞭指山。” 萧山　，在县南六里。晋萧丹所隐居。

梅亭山　，在县南五里。

洪山　在县东十五里。山下有宝通寺，上有石，曰“堆云” ，曰翠屏，曰狮子峰。有《洪山赋》镌于石上，杨士奇有记。

磨儿山　，在县东十五里。上有郊天台，汉昭烈祭天处。

紫荆山　，在县东北城下。其山上立有《封禅碑文》。

马岐山　，在县东二十五里。有蛮王冢，在其山南。

九鲤山　在县东北十里。麓下九枝突出水面，如鱼尾然。

丰禾山　在县东五十里。里人报赛处，俗名“烽火山。”

九峰山　在府城东五十里。山环如城郭，列峰有九：狮子峰、钵盂峰、宝盖峰、沙碧峰、石门峰、扬锣峰、马驿峰、丁管峰、黄檗峰。按《通志》：“在府治南六十里。明洪武初，高僧无念韦栖止于其处，以习静焉。”

冶塘山　在县东南三十里。乃晋宋时鼓铸之所。

灵泉山　，在县东南六十里。上有泉，下为楚昭王及诸王墓。

惊矶山　在县东七十里。西南俯大江，有石矶，波涛迅激。

白头山　，在县东七十里。有石白色。

江夏山　在县东六十里。其山崎嵚，一名“峡山。” 黄屯山　，在县东四十里。山多草木。

石笔山　，在县东四十馀里。状如笔格，横亘长湖。

嵋梁山　，在县南三十五里。周汤县湖。

大观山　，在县南五十里。土赤色如金，一曰“金华” ，有千岩万壑之胜。

六老山　，在县南五十里。层峦耸翠，状如六老相拱揖。

夜泊山　，在县南五十里，骆禅师飞锡处。元守将陈也先屯兵于此。《通纪》名夜婆山。

锦绣山　，在县南七十五里。山多桃李，花如锦绣。

八分山　在县南六十里。有水流如“八” 字，旁有八分湖，有石洞，名“白云洞。” 逶迤半里许有天窦，有龙短尾。唐贞观时与骆禅师俱显，时封嘉泽侯、显应侯、灵惠侯。元郡守李贞天旱祷雨祠前，见蟹自山麓涌出，潭中黑云渤起，雷雨大作，为建八分山泉新亭。今土人以龙隐见卜年。鼓楼山　在县南九十里，五峰秀出如楼，又名“五楼山。”

仙人山　，在县南九十里，上有仙迹。

灵山　在县南九十里，一峰耸焉，上有仙迹。鸡翅山　，在县南九十里。世传有金鸡集焉，故名。

大槐山　，在县东南七十里。晋李大槐隐居之所。

赤壁山　在县东南七十里。一曰“赤矶” ，滨江。别秀山　，在县东南八十里。上有三峰竞秀，别于众山。

鼓架山　在县东南三十里。形如鼓架。

半面山　，在县东北三十里。山上草木半隐半

出焉

梁城山　在县北二十里。《志》云：“梁武帝筑城屯兵于此。”

烽火山　，在县东北四十里。齐清河王岳进军临江，来逼江夏。梁将侯瑱屯兵于此，烽火相应。《志》云：“上有烽火城。”

鸽子山　在县西南七十里，诸山祖焉。山南有南岩禅院，临济埜谷禅师道场。一曰“个字山。” 山水中分如个字，又名大觉山。

金屏山　在县西南七十里。众山旋绕如屏，有张睢阳庙存焉。

回峰山　，在县西南六十里。山上一驴迹，环迹处不生纤草，相传果老牧驴之所。

清平山　在县东南五里。其上清旷平衍。金城山　在县东南二里。峭壁如城，《南迁录》所云“金城险固” 者也。吴将陆涣屯兵于此。

景首山　在县东南五十二里。上广下削。栎山　，在县东南十里，山多苞栎。

石子冈　在县东北一里。

吕公洞　，在府治中，洞宾题诗处。

费祎洞　，在黄鹤山阴。

大江　自嘉鱼入境，历大军山、小军山，会沔水东流，会汉水。金沙洲障城南至白湖入武昌，凡二百九十里。

“夏汭　” ，汉水曲入江处。夏口之首曰夏首，江之汜也。梁侯景据夏首，集兵粮，即此地。

涂水　，在县南六十里。一曰“金水” ，一曰“金口。” 其入江夏曰“涂口。”

里河　在望山门外通大江，江之口曰鲶鱼口。南湖　在县东南四里。

黄家湖　在县南十里

清宁湖　在县南四十里。

汤孙湖　在县东南四十里。四湖之水，俱由里河入江。

赛湖　在县东三里

斧头湖　在县南百二十里。

鲁湖　在县西南八十里。水由金口入江。梁子湖　，在县东八十里。水由武昌县樊口入江。

团山湖　在县东九十里。

郑家湖　在县东四十里。

白杨湖　一曰“白口湖” ，北通大冶县。

“明月湖　” “墩子湖　” “东湖　” 、“西湖　” 以上四湖在城内。

余家湖　在县东北五里。南抵郭郑湖入江。鹦鹉洲　，在城西大江中，祢衡有赋。

白沙洲　即芦洲，在陈公套对面，其中土壤甚沃。

金沙洲　：在府城西南。百货云集，商贾凑至。兵燹后，移镇汉口。

皇清康熙十二年，分守武昌道，招来商贾，渐复旧规。

新淤洲　拥沙为洲，明永乐十年，立“水母祠” 以镇之。

张公洲　在县南二十五里。晋隐士张公灌园处。

黄军浦　在县鹦鹉洲下。吴将黄盖屯兵处。南浦　在县南三里。水出景首山，西入大江，冬涸夏溢，商舟聚泊。今名“新开港。”

黄鹄矶　在府城黄鹄山麓，临江。

夏口　在府治荆江中，正对沔口。

放生池　在府城中。淳熙中，郡守王齐疏立。曲池　，在县东十五里。梁太清间，邵陵王为太守乐宾之处。

凤凰池　在县西南

“天鹅池　” ，在武当宫西。

磨剑池　按《通志》，“在府城头陀寺。”

卓刀泉　在县东十五里，为汉昭烈郊坛。关羽行军卓刀坛下有泉出焉。明楚昭王蒐而饮之，泉味甘冽，甃以石，覆以亭，亭前有拜将台。飞锡泉　，唐贞观时，骆禅师飞锡八分山岭，卓杖成泉，白龙出即雨。

乌龙泉　在县南七十里。峰回路转处，一带巨石夹道，或立或伏，苔藓迎人。其水夏凉冬温，甘甚。

桃花泉　在县西南七十里，在石灰山口。鹿跑泉　，按《通志》“在《府志》” 南六十里大观山上，祷雨辄应。

芦花泉　在鹦鹉乡东湖驿左。

汲福井　在府治布政司左。正德间，左布政周季凤濬，刘绩有《记》。

铜盘井　在府治东。昔有铜盘盖井底，日汲不

竭

蜘蛛井　在府治铁佛寺。世传，唐时有红白二蜘蛛化妖妇媚人，故铸“铁佛” 以镇之。

义井　在府治南长街右。

八分井　在府治东南四十里。

染井　在保安门外

鹿跑井　在大观山

浪花井　在府治洪山小塔寺中，水沸如浪，自晋建塔以覆井，乃安澜焉。其下通江。按《通志》，塔名曰“无影塔。”

武昌县

西山　在县西三里，沿松桥九曲而登，峻拔幽丽。苏文忠公旧游，多古迹焉。

郎亭山　，在县北二里。高八十丈，路出退谷。五代梁朱友恭凿山开道，以强弩拔武昌，即此。下有窊尊石。

樊山　在县西五里。山产银、铜、铁、紫石，高九十丈，周二十里。《水经注》云：孙权治袁山东，即此地，故旧名袁山，一名樊冈，一名寿昌。权出猎樊山，见一老姥曰：“我舞阳侯樊哙母也，魏将伐吴，当助子一战。” 后果有赤壁之胜，因立庙祀之，名其山曰樊山，水曰樊湖、樊港、樊口。又《搜神记》：天若亢旱，燔山则雨，故名。但按古有鄂“渚、樊楚” ，则“樊山” 之名已久，“哙母” “樊山” 之说，似出附会。

葛山　在县南五里。相传为葛洪炼丹处。虎头山　，在县东三里。旧名“凤阙。” 吴黄龙元年，凤集于此。

石门山　在县西三里。山石对峙如门。唐武昌令马珦与元结同游，石刻尚存。莲花山　在县南五里。山若莲花浮水，故名。吉祥山　在县西十里。吴王微时隐此，宋赵令𡷫墓后为庵，今废。仙堂山　在县东十五里。相传有仙人修炼于此。彩云缭绕，白昼飞升，遗有堂基，山顶有庵，名“水月庵。”

凤山　在县东三十里。旧名“凤栖山。” 吴建兴中，凤凰降，故名。

西塞山　，在县东南九十里。高一百六十丈，周二十七里，延连江侧，东望偏高，故名。《寰宇记》云：“界于武昌县，为关塞。” 《土俗编》云：“吴楚旧境，孙策击黄祖于此。”

白浒山　在县西九十里，半属江夏，半属武昌，乃江、武分界，雄峙江浒，云出则雨，上有碧云寺。神人山　，在县西七十五里。高十丈，周十里。吴建衡二年，有神人乘白鹿出此。

铜荣山　，在县南一百二十里。

三角山　，在县南一百三十里。巍然数峰，秀出天表。

白云山　，在县南一百三十里。

挂榜山　在县南一百三十里。宋永国公孟宗政墓前。面山白石，峻峭如挂榜然。

武昌山　，在县南一百五十里。峭壁险峻。孙权都鄂，易名“武昌” ，以此。

磨旗山　在县治樊山路旁。石中有窟，世传“樊哙磨旗于此。”

靠背山　在县治后江滨。世传，樊哙渡江靠背于此，至今有迹。

灵溪山　，在县南一百五十里。高四十丈，周五十里。南有灵溪观，今废，止有灵溪寺。

“万松山　” 在樊山北。

虬山　，在县南一百五十里。山阴有龙穴。《搜神记》云：“居民每见神虬出入，旱祷即雨。后人筑塘其下，名曰虬塘。”

马迹山　，在县南一百八十里。高五十丈，周五十里，顶有双马迹。

青溪山　，在县南一百九十里。高八十丈，周四十里，涌溪源出焉。

万松岭　在樊山，临江，苏东坡颍滨游息之处，竹林夹道弥谷。建炎后，邑人伐为栋宇，遂荒矿岭　在县南一百四十里。

挂榜崖　在县南一百二十里。

南冈　在县南湖侧。晋王敦收郭璞，诣南冈，斩之，即此。

吴王冈　在县西七十五里。世传吴孙权驻跸于此。

吴王岘　在九曲岭下。《舆地志》：“孙权于樊口被风破舟，凿樊岭而归，因名。”

石鼓岘　，在金牛冈西。上有三石鼓，鼓鸣天必雨。今不存。

金牛堆　，在县南一百二十里，《舆地志》云：“有金牛数十出于堆石上，遗迹见存。” 又《太平御览》引